बेटी बचाव, बेटी पढाव (बीबीबीपी) येवजण चली भुरग्यांचें प्रमाण कमी जावपाचो मुद्दो हाताळूंक ऑक्टोबर, 2014त चालीक लायिल्ली. ही येवजण 22 जानेवारी, 2015त हरयाणातल्या पानिपत वाठारांत चालीक लायिल्ली. बायला आनी भुरगी कल्याण मंत्रालय, भलायकी आनी कुटुंब कल्याण मंत्रालय आनी मनीस संसाधन उदरगत मंत्रालय ह्या मंत्रालयांनी एकठांय येवन हें पावल उबारला.
 राष्ट्रीय सरासरीपरस सकयल आशिल्ले जिल्ले (87 जिल्ले/23 राज्यां)
गट स्थराचेर, गट कृती आराखडो परिणामकारक रितीन चालीक लावपाक, देखरेख आनी पर्यवेक्षण करपाक आदार दिवपाक उप विभागीय न्यायदंडाधिकारी/उप विभागीय अधिकारी/गट विकास अधिकारी (संबंदीत राज्य सरकार थारायता त्या प्रमाण) हांच्या अध्यक्षतेखाला एक गट स्थरीय समिती घडयतले.
 ग्राम पंचायत/प्रभाग स्थराचेर - आराखड्याखाला परिणामकारक रितीन कामकाज घडोवन हाडपाक एकंदर समन्वय आनी पर्यवेक्षणाक संबंदीत ग्राम पंचायत/प्रभागाचेर अधिकार आशिल्ल्या संबंदीत पंचायत समिती/प्रभाग समिती (संबंदीत राज्य सरकार थारायता त्या प्रमाण) जापसालदार आसतली.
 गांव स्थराचेर - गांवातली भलायकी स्वच्छता आनी पोशण समिती (पंचायतींच्या उप समितीन मान्यताय दिल्ली) आराखडो गांव स्थराचेर चालीक लावंक आनी देखरेख करूंक मार्गदर्शन आनी आदार दितली. सीएसआर मुद्द्याचेर जागृताय घडोवप, म्हायती एकठांय करप, चली भुरगे आनी तांच्या घरच्यां संदर्भांत येवजण/कार्यावळीविशी म्हायतीचो प्रसार करप आदी सारकील्यो गजाली करून मुखेल कामगार (एडब्ल्युडब्ल्यु, एएसएचए आनी एएनएम) कृती घडोवन हाडटलें. 